|  |  |  |  |  |
| --- | --- | --- | --- | --- |
| Description: ГРБОВИ ЗА МЕМОРАНДУМ | | Szerb Köztársaság  Vajdaság Autonóm Tartomány  **Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság**  Mihajlo Pupin sugárút 16., 21000 Újvidék  Tel.: +381 21 487 45 02  [ounz@vojvodinа.gov.rs](mailto:ounz@vojvodinа.gov.rs) | | |
|  | SZÁM: 002574714 2024 09427 001 001 000 001 | | KELT: 2024. október 7. |

A tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/2014. szám – más rendelet, 37/2016., 29/2017., 24/2019., 66/2020. és 38/2021. szám) 15. szakasza, 16. szakaszának 5. bekezdése és 24. szakaszának 2. bekezdése, valamint a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság Autonóm Tartomány területén működő alap- és középfokú nevelési-oktatási és diákjóléti intézmények infrastruktúrája korszerűsítésének finanszírozására és társfinanszírozására történő odaítéléséről szóló szabályzat (VAT Hivatalos Lapja, 7/23. és 5/2024. szám) 9. szakaszának 1. bekezdése alapján, továbbá a Vajdaság Autonóm Tartomány területén működő középfokú nevelési-oktatási intézményekben a diákok biztonságának népszerűsítését és előmozdítását célzó videófelügyeleti berendezések beszerzésének 2024. évi finanszírozására és társfinanszírozására vonatkozó lefolytatott pályázat (VAT Hivatalos Lapja, 38/2024. szám) alapján, a tartományi oktatási, jogalkotási, közigazgatási és nemzeti kisebbségi – nemzeti közösségi titkár

**HATÁROZATOT**

hoz

**A VAJDASÁG AUTONÓM TARTOMÁNY TERÜLETÉN MŰKÖDŐ KÖZÉPFOKÚ NEVELÉSI-OKTATÁSI INTÉZMÉNYEKBEN A DIÁKOK BIZTONSÁGÁNAK NÉPSZERŰSÍTÉSÉT ÉS ELŐMOZDÍTÁSÁT CÉLZÓ VIDEÓFELÜGYELETI BERENDEZÉSEK BESZERZÉSÉNEK 2024. ÉVI FINANSZÍROZÁSÁRA ÉS TÁRSFINANSZÍROZÁSÁRA KIÍRT PÁLYÁZAT ESZKÖZEINEK FELOSZTÁSÁRÓL SZÓLÓ HATÁROZAT MÓDOSÍTÁSÁRÓL**

**I.**

Jelen határozattal módosításra kerül a Vajdaság Autonóm Tartomány területén működő középfokú nevelési-oktatási intézményekben a diákok biztonságának népszerűsítését és előmozdítását célzó videófelügyeleti berendezések beszerzésének 2024. évi finanszírozására és társfinanszírozására vonatkozó 002574714 2024 09427 001 001 000 001-es számú, 2024. szeptember 6-án kiírt pályázat (VAT Hivatalos Lapja, 38/2024. szám – a továbbiakban: Pályázat) eszközeinek felosztásáról szóló határozat II. szakasza, éspedig az alábbiak szerint:

Pályázat révén a jelen határozat I. pontjában foglalt rendeltetésre **összesen 60.000.000,00 dinár került meghatározásra**. Jelen határozattal az eszközök összesen **59.613.455,03** **dinár** összegben kerülnek felosztásra, míg **386.544,97** dinár felosztatlan marad.

**II.**

A határozat többi rendelkezése nem módosul.

**III.**

A jelen határozat jogerős és ellene fellebbezés nem nyújtható be.

**A határozatot megküldeni:**

1. a Titkárság Anyagi és Pénzügyi Teendők Főosztályának,
2. a Levéltárnak.

**Ótott Róbert, s. k.**

**TARTOMÁNYI TITKÁR**